Nõukogude Liidu ja Saksa DV maavõistlus kergejõustikus 1986 toimus 21.-22. juunil Kadrioru staadionil. See on läinud ajalukku kui ilmselt kõigi aegade kõige kõrgetasemelisem iial Eestis toimunud kergejõustikuvõistlus, sest püstitati kaks maailmarekordit, kaks Nõukogude Liidu rekordit ja püstitati rida maailma hooaja paremikku kuuluvaid tulemusi. Selle võistluse rekorditest on siiani 18 tulemust Kadrioru staadioni rekordiks. 

Võistlus toimus nädalavahetusel kahel päeval selleks tarbeks värskelt remondi läbinud Kadrioru staadionil, mõlemal päeval tegi võistlusest otseülekande ETV, mis oli oma aja kõige suurema ettevalmistusega spordiülekanne Eestis pärast 1980. aasta olümpiaregatti. NSVL-i koondis saabus Tallinna umbes nädal enne võistlust ja Saksa DV koondis lennukil 19. juunil 1986. 

Esimese päeva tipphetkeks jäi Heike Drechsleri maailmarekord naiste kaugushüppes (7.45 m). Kaugushüppe tase oli väga tugev: üle 7 meetri hüppasid kaugust kõik neli võistlejat, lisaks üks võistleja väljaspool arvestust. Drechsleri järel saavutas teise koha Galina Tšistjakova tulemusega 7.34. Tugev oli ka meeste kuulitõuke tase, Ulf Timmermannil jäi maailmarekordi kordamisest puudu vaid 2 cm, samas kui Sergei Smirnov tõukas uueks NSV Liidu rekordiks 22.22 ning kolmanda koha saavutanud Udo Beyer tõukas samuti üle 22 meetri.

Teisel päeval püstitas maailmarekordi meeste vasaraheites Juri Sedõhh (86.66 m). Ainsa eestlasena osales NSVL koondises Heino Puuste, kes sai odaviskes tulemusega 83.20 teise koha. Lisaks maavõistluse arvestuses osalenud võistlejatele tegid kaasa mitmed võistlejad väljaspool arvestust, sealhulgas eestlased Jüri Tamm, kes sai vasaraheites tulemuseks 80.80 ja Marek Kaleta, kes sai odaviskes tulemuseks 77.92. Rudolf Povarnitsõn, kes võistles väljaspool arvestust meeste kõrgushüppes, sai tulemuseks 2.30, mis oli parem kui Gerd Wessigi võidutulemus.

Tulemused
---------

### Lõpptulemus

|  |  NSVL |  Saksa DV |
| --- | --- | --- |
| Mehed | 122 | 90 |
| Naised | 88 | 78 |
| Kokku | 210 | 168 |

### Meeste võidutulemused

| Distsipliin | Võitja | Tulemus | Riik |
| --- | --- | --- | --- |
| 100 m jooks | Viktor Brõzgin | 10,11 |  NSVL |
| 200 m jooks | Andrei Fjodorov | 20,86 |  NSVL |
| 400 m jooks | Mathias Schersing | 45,55 |  Saksa DV |
| 800 m jooks | Hans-Joachim Mogalle | 1.47,38 |  Saksa DV |
| 1500 m jooks | Igor Lotarev | 3.41,18 |  NSVL |
| 5000 m jooks | Mihhail Dasko | 13.53,88 |  NSVL |
| 10 000 m jooks | Hansjörg Kunze | 28.35,82 |  Saksa DV |
| 110 m tõkkejooks | Holger Pohland | 13,40 |  Saksa DV |
| 400 m tõkkejooks | Aleksandr Vassiljev | 48,76 |  NSVL |
| 3000 m takistusjooks | Nikolai Matjušenko | 8.26,26 |  NSVL |
| 4 x 100 m teatejooks |  | 38,36 |  NSVL |
| 4 x 400 m teatejooks |  | 3.03,68 |  NSVL |
| Kõrgushüpe | Gerd Wessig | 2.27 |  Saksa DV |
| Teivashüpe | Rodion Gataullin | 5.60 |  NSVL |
| Kaugushüpe | Robert Emmijan | 8.38 |  NSVL |
| Kolmikhüpe | Nikolai Mussijenko | 17.34 |  NSVL |
| Kuulitõuge | Ulf Timmermann | 22.60 |  Saksa DV |
| Kettaheide | Romas Ubartas | 67.88 |  NSVL |
| Vasaraheide | Juri Sedõhh | 86.66 |  NSVL |
| Odavise | Viktor Jevsjukov | 83.40 |  NSVL |

### Naiste võidutulemused

| Distsipliin | Võitja | Tulemus | Riik |
| --- | --- | --- | --- |
| 100 m jooks | Silke Gladisch | 11,08 |  Saksa DV |
| 200 m jooks | Heike Drechsler | 22,13 |  Saksa DV |
| 400 m jooks | Olga Vladõkina | 49,76 |  NSVL |
| 800 m jooks | Sigrun Wodars | 1.57,98 |  Saksa DV |
| 1500 m jooks | Heike Oehme | 4.02,90 |  Saksa DV |
| 3000 m jooks | Tatjana Samolenko | 8.36,00 |  NSVL |
| 5000 m jooks | Svetlana Guskova | 15.02,12 |  NSVL |
| 100 m tõkkejooks | Cornelia Oschkenat | 12,57 |  Saksa DV |
| 400 m tõkkejooks | Sabine Busch | 54,36 |  Saksa DV |
| 4 x 100 m teatejooks |  | 42,70 |  NSVL |
| 4 x 400 m teatejooks |  | 3.23,25 |  Saksa DV |
| Kõrgushüpe | Olga Turtšak | 1.97 |  NSVL |
| Kaugushüpe | Heike Drechsler | 7.45 |  Saksa DV |
| Kuulitõuge | Natalja Lissovskaja | 21.70 |  NSVL |
| Kettaheide | Diana Sachse | 72.12 |  Saksa DV |
| Odavise | Natalja Jermolovitš | 65.16 |  NSVL |

  

(Allikad: Spordileht, Noorte Hääl ja Rahva Hääl 23. juunil 1986. Saksa Kergejõustikuliit).